Svalraka

Svalbāras raķešu poligons ( vai SvalRak) ir zondēšanas raķešu palaišanas komplekss Arktikā. Atrodas Svalbāras arhipelāga lielākās salas Špicbergenas ziemeļrietumos netālu no Nīolesunnas pētniecības pilsētiņas. Raķešu palaišanas poligons pieder Norvēģijas Annejas kosmosa centram.[andoyaspace.no/sounding-rockets-balloons/ Andøya Space Center. Sounding Rockets]

 Vēsture 
Svalbāras raķešu palaišanas poligons izveidots 1997. gadā un izvietots ziemeļrietumos no Nīolesunnas lidostas skrejceļa. Raķešu palaišanas komplekss aprīkots ar vienu palaišanas rampu, no kuras iespējams izšaut līdz 4 tonnas smagu raķešu kompleksu. Raķešu telemetrijas un datu nolasīšanai tiek izmantots mobils aprīkojums.STORE NORSKE LEKSIKON. SvalRak Pirmā testa raķete no kompleksa tika palaista 1997. gada 15. novembrī. Pirmais zondēšanas starts bija Indijas raķete Rohini RH-300 MkII 20. novembrī. Starts ar augstāko apogeju tika veikts 2000. gada 4. decembrī — Japānas ISAS raķete SS-520 jonosfēras pētniecības misijā pacēlās līdz 1108 km augstumam.Astronautix.com SvalRak

SvalRak pētījumi īpaši vērsti uz Arktikas augšējās atmosfēras pētījumiem, tajā skaitā dienasgaismas polārblāzmu.

 Atsauces 

Kategorija:Svalbāra
Kategorija:Arktiskās polārstacijas
Kategorija:Vissezonas polārstacijas
Kategorija:Raķešu poligoni
Kategorija:Kosmodromi